ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670016369

ขอให้แก้ไขปัญหาการจอดรถเข็นจำหน่ายสินค้ากีดขวางการจราจร  บริเวณภายในซอยเยาวราช 11  แขวงจักรวรรดิ์ เขตสัมพันธวงศ์ กรุงเทพมหานคร เนื่องจากผู้ร้องแจ้งว่าบริเวณภายในซอยเยาวราช 11 จะมีการจัดสรรพื้นที่ให้กลุ่มพ่อค้า-แม่ค้า ตั้งแผงในลักษณะถาวรเพื่อจำหน่ายสินค้าไว้จำนวน 1 แถวทั้ง 2 ฝั่งของถนนและเว้นตรงกลางไว้ให้ประชาชนสัญจร ซึ่งประชาชนยังสามารถสัญจรได้อย่างสะดวกไม่ได้ประสบปัญหาอะไรแต่อย่างใด แต่ปัจจุบันได้ประสบปัญหาว่าจะมีกลุ่มพ่อค้า-แม่ค้า (ไม่แน่ใจว่าเป็นคนไทยหรือแรงงานต่างด้าว) ได้นำรถเข็นจำหน่ายสินค้ามาจอดหน้าแผงเดิมที่มีลักษณะถาวร โดยจอดเป็นอีกแถวหนึ่งทั้ง 2 ฝั่งของถนนภายในซอยเยาวราช 11 ตั้งแต่เวลาประมาณ 19.00 น. จนถึงเวลาประมาณ 22.00-23.00 น. เป็นประจำทุกวัน ทำให้ถนนแคบแทบจะเดินไม่ได้และทำให้ประชาชนที่อาศัยอยู่ภายในซอยฯ ขับขี่รถเข้า-ออกซอยฯ ได้อย่างยากลำบาก และเวลาที่มีรถสัญจรผ่านกลุ่มพ่อค้า-แม่ค้าที่ได้นำรถเข็นจำหน่ายสินค้ามาจอดหน้าแผงเดิมที่มีลักษณะถาวรนั้นไม่มีการหลบรถแต่อย่างใด จนผู้ร้องหรือประชาชนที่ขับขี่รถสัญจรผ่านต้องลงมาเข็นรถเข็นออกด้วยตนเอง  ประกอบกับผู้ร้องแจ้งว่าบริเวณซอยเยาวราช 11 ไปจนถึงบริเวณซอยมังกร จะมีรถสามล้อ รถแท็กซี่ จอดรถรอรับนักท่องเที่ยวต่างชาติ ทำให้ถนนสามารถใช้งานได้เพียง 1 ช่องทางการจราจรเท่านั้น เพราะถนนบริเวณดังกล่าวมีการกั้นเว้นให้คนเดินจำนวน 1 ช่องทางการจราจร และมีรถสามล้อ รถแท็กซี่ จอดรถรอรับนักท่องเที่ยวต่างชาติอีก 1 ช่องทางการจราจร จึงทำให้ถนนสามารถใช้งานได้เพียง 1 ช่องทางการจราจรเท่านั้น จากกรณีดังกล่าวส่งผลให้ผู้ร้องและประชาชนในพื้นที่ไม่ได้รับความสะดวก และได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 3-4 ปีแล้ว จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนและเพื่อเป็นการอำนวยความสะดวกในการสัญจรของประชาชนในพื้นที่ต่อไป เบื้องต้นเคยติดต่อแจ้งเรื่องไปยังเพจใน Facebook ของสำนักงานเขตสัมพันธวงศ์แล้ว

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata